
Mórágy Község Önkormányzat Képviselő - testületének 2025. május 21-én 
 14 órakor tartandó rendes testületi ülésére

	Tárgy:
	A Herbadental Kft-vel kötött vállalkozási szerződés módosítása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:

	Az előterjesztés a jogszabályi feltételeknek megfelel:
	
igen

	A döntéshez szükséges többség:
	egyszerű/minősített 

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen/zárt ülésen kell/zárt ülésen lehet tárgyalni

	Véleményezésre megkapta:
	
Glöckner Henrik polgármester



Tisztelt Képviselő-testület!

Dr. Bencze Bálint fogorvos jelezte Bonyhád Város Önkormányzata felé, hogy szeretné, ha a Mórágyi Általános Iskola és a Mórágyi Óvoda az I. számú iskola-fogászati körzethez kerülne 2025. május 1-től, mivel a gyerekeket eddig is ő látta el. Bonyhád Város Önkormányzata az egészségügyi alapellátás körzeteiről szóló 6/2016. (IV.22.) önkormányzati rendelete 3. melléklete tartalmazza a fogorvosi, iskola-fogászati körzeteket, amely szerint 2025. május 1-től a Mórágyi Általános Iskola és a Mórágyi Óvoda az I. számú iskolafogászati körzethez tartozik.

Fentiek miatt a Képviselő-testület 2025. április 8-án módosította az egészségügyi alapellátás körzeteiről szóló 8/2016. (X.26.) önkormányzati rendeletét 2025. május 1-jei hatállyal. A változás miatt szükségessé vált a Herbadental Kft-vel a fogorvosi feladatok ellátására kötött vállalkozási szerződés módosítására is.

Kérem a Tisztelt Képviselő-testületet az előterjesztés megvitatására, a határozati javaslat elfogadására.

Határozati javaslat: 

Mórágy Község Önkormányzatának Képviselő-testülete úgy határozott, hogy a fogorvosi feladatok ellátására a Herbadental Kft-vel (képviseli: Dr. Bence Bálint fogorvos) kötött vállalkozási szerződés III. számú módosítását a határozat 1. sz. mellékletében foglaltak szerint elfogadja. 

A Képviselő-testület felhatalmazza a polgármestert a vállalkozási szerződés III. számú módosításának aláírására.

Határidő: azonnal
Felelős: Glöckner Henrik polgármester 
Határozatról értesül: Herbadental Kft. – Dr. Bencze Bálint fogorvos


Mórágy, 2025. május 14.



  								Glöckner Henrik sk.
								     polgármester




























1. sz. melléklet


Vállalkozási szerződés
fogorvosi feladatok ellátására
III. számú módosítás


Mórágy Község Önkormányzata (7165 Mórágy, Alkotmány utca 3. képviseli: Glöckner Henrik polgármester), mint megbízó (továbbiakban: Megbízó) másrészről a Herbadental Kft. (7200 Dombóvár, Kosztolányi utca 38. képviseli: Dr. Bencze Bálint fogorvos), mint megbízott (továbbiakban: Megbízott) között Mórágy községre kiterjedően a fogorvosi feladatok ellátása tárgyában 2016. február 15-én megkötött vállalkozói szerződés 1. pontja a következők szerint módosul:

1. Jelen szerződés tárgya az egészségügyi tevékenység végzésének egyes kérdéseiről szóló 2003. évi LXXXIV tv. valamint a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet alapján a megbízót terhelő kötelezően ellátandó egészségügyi alapellátási feladatok köréből a fogorvosi feladatok Megbízott által történő ellátása a bonyhádi I. sz. fogorvosi körzet keretében, valamint az iskolafogorvosi feladatok Megbízott által történő ellátása a bonyhádi I. sz. iskolafogászati körzet keretében, melybe Mórágy község lakossága is beletartozik.
 
A vállalkozói szerződés egyéb pontjait a módosítás nem érinti.


Mórágy, 2025. május



	Glöckner Henrik					Dr. Bencze Bálint
	  polgármester						      fogorvos
	     Megbízó						     Megbízott

